Canada a aprobat vaccinul anti-Covid de la Moderna.
Vaccinul anti-Covid de la Moderna a fost autorizat în Canada. Este al doilea vaccin care primeşte aprobarea, după cel de la Pfizer. Campania de vaccinare deja a început în Canada.
Canada a autorizat şi al doilea vaccin anti-Covid, cel de la Moderna, ceea ce înseamnă că sute de mii de doze vor ajunge în ţară până la sfârşitul anului, relatează CBC."Datele furnizate susţin eficacitatea vaccinului anti-Covid de la Moderna, precum şi siguranţa acestuia. Nu au fost identificate probleme şi nu au existat reacţii adverse care să pună în pericol viaţa celor care au testat vaccinul", spune agenţia guvernamentală responsabilă cu domeniul sănătăţii.Canada a mai autorizat şi vaccinul realizat de Pfizer şi BioNTech pe 9 decembrie, care este deja administrat în anumite părţi ale ţării persoanelor din grupurile prioritare, inclusiv angajaţilor din domeniul medical.